
	1.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums
Lūdzam pārskatīt un atbilstoši aizpildīt anotācijas 2. sadaļu, identificējot noteikumu projekta ietekmētās sabiedrības grupas, raksturojot projekta radīto ietekmi uz tām un izvērtējot administratīvo izmaksu izmaiņas.

Vēršam uzmanību, ka noteikumu projekts paplašina energokopienai reģistrācijas procesā sniedzamās informācijas apjomu. Proti, spēkā esošais regulējums paredz informācijas sniegšanu par energokopienas vai tās biedru enerģijas kopīgošanas objektiem, kuros tiek veikta enerģijas ražošana vai uzkrāšana, savukārt noteikumu projekts minēto prasību attiecina arī uz objektiem, kuros tiek veikts enerģijas patēriņš, kā arī paredz sniegt informāciju par enerģijas ražošanas vai patēriņa iekārtām, kuras ir energokopienas biedra – juridiskas personas vai pašvaldības – īpašumā vai valdījumā.
Arī anotācijas 1.3. apakšpunktā ir tieši norādīts, ka noteikumu projekts paredz jaunu pienākumu energokopienu reģistrācijas procesā sniegt informāciju par juridisku personu un pašvaldību īpašumā vai valdījumā esošajām ražošanas, uzkrāšanas un patēriņa iekārtām, kā arī papildu informāciju par elektroenerģijas patēriņa objektiem. Vienlaikus anotācijas 2. sadaļā norādīts, ka projekts šo jomu neskar.
Vienlaikus atbilstoši noteikumu 60. punktam energokopienai ir pienākums reizi kalendāra mēnesī informēt kompetento iestādi par izmaiņām 57.1. apakšpunktā minētajā informācijā, līdz ar to 57.1. apakšpunktā paredzētās informācijas apjoma paplašināšana var ietekmēt arī turpmākās informācijas aktualizēšanas pienākuma apjomu.

Ņemot vērā minēto, lūdzam anotācijas 2.1. apakšpunktā identificēt attiecīgo mērķa grupu un raksturot projekta radīto ietekmi, savukārt anotācijas 2.3. apakšpunktā veikt jauno vai mainīto informācijas sniegšanas prasību radīto administratīvo izmaksu monetāro novērtējumu, norādot aprēķinā izmantoto vērtību avotus un pamatojumu.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 15. punktu. 

Lai veiktu administratīvo izmaksu monetāro novērtējumu, vispirms ir nepieciešams identificēt informācijas sniegšanas pienākumu un ar tā izpildi saistītās administratīvās aktivitātes. Pēc tam ir jānosaka katras administratīvās aktivitātes izpildei nepieciešamās darbības un to veikšanai patērētais laiks (piemēram, informācijas iegūšana, iesnieguma vai cita dokumenta sagatavošana, informācijas apkopošana, dokumentu pievienošana, informācijas iesniegšana elektroniski vai pa pastu u.c.). Pēc administratīvo aktivitāšu identificēšanas un laika patēriņa noteikšanas ir nosakāmas Ministru kabineta noteikumos Nr. 617 paredzētās aprēķina formulas parametru vērtības un veicams administratīvo izmaksu monetārais novērtējums. Aprēķina skaidrojuma sadaļā lūdzam norādīt pantus/punktus par kuriem veikts aprēķins un  pamatot katru izmantoto formulas parametra vērtību, norādot tās noteikšanas metodi un izmantotos pieņēmumus.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai.

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).

	2.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Iebildums
Lūdzam pārskatīt un atbilstoši aizpildīt anotācijas 7. sadaļu, identificējot noteikumu projekta izpildē iesaistītās institūcijas un raksturojot projekta saistību ar institūciju funkciju un uzdevumu izpildi.

Anotācijas 1.3. apakšpunktā norādīts, ka pēc Enerģētikas un vides aģentūras pievienošanas Valsts vides dienestam Valsts vides dienests ir pārņēmis tās funkcijas, pārvaldes uzdevumus, tiesības un saistības, un noteikumu projekts attiecīgi paredz, ka turpmāk energokopienu reģistrāciju un uzraudzību veiks Valsts vides dienests. Vienlaikus anotācijā norādīts, ka energokopienu reģistra uzturēšanu turpinās nodrošināt Būvniecības valsts kontroles birojs.

Ņemot vērā minēto, lūdzam anotācijas 7.1. apakšpunktā identificēt projekta izpildē iesaistītās institūcijas un anotācijas 7.4. apakšpunktā raksturot projekta ietekmi uz institūciju funkciju un uzdevumu izpildi.

